EkBass/fiwiki-20250220-pages-articles huggingface dataset:
Kreikan Superliigan kausi 2015–2016

Kreikan Superliigan kausi 2015–2016 oli järjestyksessään 80. Kreikan korkeimman sarjatason Kreikan Superliigan kausi. Kausi alkoi 23. elokuuta 2015 ja päättyi 17. huhtikuuta 2016. Hallitsevana mestarina kauteen lähti Olympiakos. Olympiakos varmisti mestaruuden 24. pelikierroksella. Mestaruus on Olympiakoksen kuudes peräkkäinen. ==Joukkueet== Joukkue Kaupunki Stadion Valmentaja AEK Ateena Ateena Ateenan olympiastadion Stélios Manolás Asteras Tripolis Trípoli Asteras Tripolis Stadium Stáikos Vergétis Atromitos Peristéri Peristeri Stadium Michális Grigoríou Iraklis Thessaloniki Lysimachos Kaftanzoglu Stadium Níkos Papadópoulos Kalloni Mytilíni Mytilene Municipal Stadium Thalís Theodorídis Levadiakos Livadeiá Levadias Stadion Apóstolos Mántzios Olympiakos Pireus Karaiskakis Stadion Marco Silva Panathinaikos Ateena Apostolos Nikolaidis Stadium Giánnis Anastasíou Panetolikos Agrínio Panetolikos Stadium Giánnis Matzourákis Panionios Néa Smýrni Panionios Stadium Marínos Ouzounídis Panthrakikos Komotiní Komotini Stadion Dimítris Eleftherópoulos PAOK Thessaloniki Toumba Stadion Igor Tudor PAS Giannina Ioánnina Zosimades Stadium Ioánnis Petrákis Platanias Plataniás Perivolia Municipal Stadium Giórgos Paráschos Skoda Xanthi Xánthi Skoda Xanthi Arena Răzvan Lucescu Veria Véroia Veria Stadium Giórgos Georgiádis ==Sarjataulukko== ==Ottelut== 1 Ottelu jouduttiin siirtämään Panathinaikoksen kannattajien heitettyä soihtuja Olympiakoksen pelaajia kohti. Ottelu tuomittiin Olympiakoksen 0–3 voitoksi ja Panathinaikokselta otettiin kolme pistettä pois. ==Karsinnat UEFA:n alaisiin turnauksiin== ==Parhaat maalintekijät== # Pelaaja Joukkue Maalit 1\. Kóstas Fortoúnis Olympiakos 18 2\. Marcus Berg Panathinaikos 15 3\. Apóstolos Giánnou Asteras Tripolis 13 4\. Apóstolos Véllios Iraklis 11 Stéfanos Athanasiádis PAOK Anastásios Bakasétas Panionios Vangélis Mántzios Levadiakos 5\. Brown Ibeye Olympiakos 10 Michális Maniás PAS Giannina 6\. Ronaldo Vargas AEK Ateena 9 Chrístos Aravídis AEK Ateena 7\. Níkos Karélis Panathinaikos 8 Marko Markovski Panetolikos Angulo Platanias Karim Ansarifard Panionios ==Lähteet== Luokka:Kreikan Superliigan kaudet Luokka:Jalkapallosarjojen kausi 2015–2016/2016
Heinäjärvi (Kiestinki)

Heinäjärvi () on entinen kylä Karjalan tasavallan Louhen piirin Kiestingin kunnassa Venäjällä. Se sijaitsi samannimisen järven rannalla 30 kilometriä Kiestingistä linnuntietä pohjoiseen. Heinäjärven kylä asutettiin Kiestingistä käsin 1700-luvun puolivälissä. 1800- ja 1900-lukujen vaihteessa se muodosti lähikylineen Kiestingin volostiin kuuluneen Heinäjärven kyläkunnan. Heinäjärven lisäksi kyläkuntaan kuuluivat Ahvenlahden (ven. Okuneva Guba), Jelettijärven, Kuukasjärven (Kukas), Pohjois-Suurijärven (Severnoje Bolšoje Ozero), Šaapkajärven (Šapkozero) ja Särkiniemen (Sjarginijemi, Tikšezero) kylät sekä Kyyrölän, Lamakkavaaran (Lomanka-Varaka), Leipäniemen (Hlebnavolok), Moššolan ja Priitšan (Prittšaostrov) uudiskylät. Vuonna 1905 niissä oli lähes 1 300 asukasta. Heinäjärven kylässä oli 31 taloa ja 212 asukasta. Neuvostoaikana Heinäjärvi kuului ensin Kiestingin piirin Jelettijärven kyläneuvostoon. Myöhemmin siitä muodostettiin oma kyläneuvostonsa, johon kuuluivat myös Leipäniemi, Priitša eli Suurisaari ja Šaapkajärvi sekä Heinäjärveen luettu Aikasniemi. Vuonna 1933 kyläneuvostossa oli 377 asukasta, joista lähes kaikki olivat karjalaisia. Heinäjärvellä asukkaita oli 187. Vuoden 1960 asutusluettelossa Heinäjärveä ei enää mainita. ==Lähteet== Luokka:Louhen piirin entiset kylät
Anton Ryen

Anton Ryen (15. joulukuuta 1894 – 17. helmikuuta 1968) oli norjalainen poliitikko, joka kuului Norjan keskustapuolueeseen. Hän syntyi Vågåssa. Hänet valittiin Norjan valtiopäiville Opplandista 1945, ja sen jälkeen hänet uudelleenvalittiin kahdesti. == Lähteet == Luokka:Norjalaiset poliitikot
Flash Airlinesin lento 604

Flash Airlinesin lennolla 604 ollut Boeing 737-300 syöksyi 3. tammikuuta 2004 Punaiseenmereen pian sen jälkeen, kun se oli noussut ilmaan Sharm el-Sheikhin lentoasemalta. Koneessa oli 135 matkustajaa ja 13 miehistön jäsentä, jotka kaikki kuolivat onnettomuudessa. Suurin osa matkustajista oli ranskalaisia turisteja, jotka olivat palaamassa kotimaahansa. Turma on tuhoisin Boeing 737:lle sattunut onnettomuus ja Egyptin toiseksi vakavin lentoturma heti vuonna 2015 sattuneen Kolavian lento 9298:n onnettomuuden jälkeen, jossa sai surmansa 224 ihmistä. Kansalaisuus Matkustajat Henkilökunta Yhteensä 0 13 13 132 0 132 3 0 3 2 0 2 Yhteensä 135 13 148 == Lähteet == Luokka:Lento- onnettomuudet Egyptissä Luokka:Vuoden 2004 lento-onnettomuudet
Lehtokiitäjäinen

Lehtokiitäjäinen (Carabus hortensis) on maakiitäjäisten heimoon kuuluva kovakuoriaislaji. Se on 22–28 millimetrin pituinen ja väriltään musta. Peitinsiivet ovat vihertävät tai metallinhohtoiset ja niissä on kolmessa rivissä kuparinruskeita painanteita. Lehtokiitäjäisen peitinsiipien painanteet ovat suurempia ja rosoisempia kuin Suomessa yleisesti esiintyvän sukulaislajinsa puistokiitäjäisen (Carabus nemoralis). Toukka ja aikuismuoto talvehtivat. Lentoaika on loppukesällä ja syksyllä. Lehtokiitäjäinen syö hyönteisten toukkia ja matoja ja saalistaa niitä öisin. Lehtokiitäjäinen saalistaa muun muassa kuusen neulasille haitallisia kuusenneulaspistiäisiä (Pristiphora abietina).Centre for Agriculture and Biosciences International (CABI): Carabus hortensis Lajia esiintyy kuivahkossa, runsaasti humusta sisältävässä maassa ja sitä tavataan eteläisessä ja keskisessä Suomessa. == Lähteet == == Aiheesta muualla == * Laji.fi: Lehtokiitäjäinen (Carabus hortensis) * iNaturalist: Lehtokiitäjäinen (Carabus hortensis) * UniProt: Taxonomy - Carabus hortensis * Global Biodiversity Information Facility (GBIF): Carabus hortensis Luokka:Petokuoriaiset
Suvanto (Kiestinki)

Suvanto () on kylä Karjalan tasavallan Louhen piirin Kiestingin kunnassa Venäjällä. Se sijaitsee Pistojoen muodostaman Suvantojärven rannalla 82 kilometriä Kiestingistä länteen. Kylässä on neljä asukasta (vuonna 2013). Suvannon kylä on syntynyt 1700-luvun puolivälissä. 1800- ja 1900-lukujen vaihteessa se muodosti lähikylineen Pistojärven volostiin kuuluneen Suvannon kyläkunnan. Suvannon lisäksi kyläkuntaan kuuluivat Kiimasvaara eli Närhilän (Narvijev dvor) kylä ja Makarielan (Makarely) uudiskylä. Vuonna 1905 niissä oli 263 asukasta. Suvannon kylässä oli 27 taloa ja 167 asukasta. Neuvostoaikana perustettiin aluksi Uhtuan ja sittemmin Kiestingin piiriin kuulunut Suvannon kyläneuvosto. Suvannon lisäksi siihen kuuluivat Akkala (ven. Akkola), Katoslampi (Katošlamba), Kiimasjärvi, Korpijärvi (Korpiozero), Kutuni, Makariela ja Tuhkala sekä Tuhkalan yhteyteen luettu Ahonvaara. Vuonna 1933 niissä oli 461 asukasta, joista lähes kaikki olivat karjalaisia. Suvannossa asukkaita oli 140. Myöhemmin Suvanto liitettiin Sohjanansuun kyläneuvostoon. ==Lähteet== Luokka:Louhen piirin asutut paikat
Eléni Karaḯndrou

Eléni Karaḯndrou (, s. 25. marraskuuta 1939 Teíchio, Fokis, Kreikka)Allmusic: Eleni Karaindrou biography Allmusic.com Viitattu 13.8.2015. on kreikkalainen säveltäjä, joka on parhaiten tunnettu elokuvasävelmistään erityisesti Theó Angelópouloksen elokuviin. Karaḯndrou opiskeli nuoruudessaan musiikin teoriaa ja pianonsoittoa Kreikkalaisessa konservatoriossa (Ellinikó Odeío), kuten kävi myös historian ja arkeologian kursseja yliopistossa. Kreikan sotilasjuntan aikaan vuosina 1967–1974 hän asui Pariisissa, jossa opiskeli etnomusikologiaa ja orkesterinjohtoa. Tällöin hän aloitti sävellystyönsä. Karaḯndroun ensimmäinen soundtrack-albuminsa Christofóros Cristofíksen elokuvasta Periplánisi ilmestyi vuonna 1979. Vuonna 1982 hänet palkittiin Thessalonikin kansainvälisillä elokuvafestivaaleilla, ja sai huomiota Theó Angelópoulokselta, tuomariston puheenjohtajalta. Tällöin myös heidän vuosia kestänyt yhteistyönsä alkoi. Karaḯndrou on hyvin tuottelias. Vuoteen 2008 mennessä hän oli säveltänyt musiikin 18 kokoillanelokuvaan, 35 näytelmään ja teatteriproduktioon ja 11 televisiosarjaan ja -elokuvaanEleni Karaindrou Classique.pl Viitattu 13.8.2015.. Vuonna 1992 hän sai Premio Fellini -palkinnon. Monet elokuvien kappaleista ovat nousseet suosituiksi, kuten ”The Weeping Meadow”, ”Taxídi sta Kýthira”, ”To vals tou gámou” ja ”Rosa’s Aria”, viimeinen varsinkin María Farantoúrin tulkitsemana. == Diskografia == * Music for the Small Screen – Original Recordings (1976–1989) – (Mikri Arktos), 2014 * Medea – (ECM), 2014 * Concert in Athens (live) – (ECM), 2013 * Dust of Time – (ECM), 2009 * The 10 (Greek TV: ”το 10”) – (Mikri Arktos/ECM), 2008 * Elegy of the Uprooting (live) – (ECM) 2005; myös DVD-julkaisu / mukana muiden muassa María Farantoúri * The Weeping Meadow – (ECM), 2004 * Trojan Women – (ECM), 2001 * Eternity and a Day – (ECM), 1998 * Rosa, Wandering – (Lyra), 1996 * Ulysses’ Gaze – (ECM), 1995 * The Suspended Step of the Stork – (ECM), 1992 * Music for Films – (ECM), 1991 * The Suspended Step of the Stork – (Minos), 1991 * Unreleased Recordings – (Minos), 1991 * L'Africana – (Minos), 1990 * Herod Atticus Odeon (live) – (Minos), 1988 * Landscape in the Mist – (Milan), 1988 * The Beekeeper – (Minos), 1986 * Voyage to Cythera – (Minos), 1984 * The Price of Love – (Minos) 1983 * The Great Vigil – (Minos), 1975 == Lähteet == == Aiheesta muualla == * Eleni Karaindrou Internet Movie Databasessa Luokka:Kreikkalaiset säveltäjät Luokka:Vuonna 1939 syntyneet Luokka:Elävät henkilöt
Laidike

Laidike on kylä Suomusjärvellä Salossa Varsinais-Suomessa. Se sijaitsee yhdeksän kilometrin päässä Suomusjärven vanhasta kuntakeskuksesta Karjalohjantien varrella. Laidikkeen lähimmät naapurikylät ovat Taipale ja Suomusjärven kirkonkylä. Laidike eli Loidikka eli Laidikka sijaitsee 110-tien eteläpuolella. Idässä siihen rajautuu entinen Sammatin kunta. Kylää ympäröi etelä-, kaakkois- ja itäpuolelta Enäjärvi. Laidikkeentien toisessa päässä on Karjalohjantie, joka kulkee 110-tieltä Karjalohjalle. Toisessa päässä on Lokontie, jota pitkin myös pääsee 110-tielle. Laidikkeen kylään rakennettiin Suomusjärven ensimmäinen saarnahuone vuonna 1635, ja se vihittiin kirkoksi 1678 samalla kun Laidikkeeseen perustettiin Suomusjärven kappeli 1678. Se jäi pois käytöstä kun Suomusjärven kylään rakennettiin kirkko 1708.Suomusjärven kirkonkylä, RKY. Viitattu 27.5.2018 Kirkosta ei tiedetä juuri mitään, ei edes sijaintia, vain että siinä on ollut saarnahuone, kellotorni, ja ympäri on kiertänyt hirsiaita. Perimätieto kertoo, että sen olisi rakennuttanut Jusalan talon tytär Ursula vuonna 1635. Häntä pidetään kappeliseurakunnan perustajana, vaikka seurakunta on saattanut olla olemassa jo 1500-luvulla.Muistokiven luonna oleva kyltti, jonka teksti perustuu tietoihin teoksesta Kiskon ja Suomusjärven historia 1–2, Kiskon kunta, Suomusjärven kunta, 1998, 2000. ==Lähteet== Luokka:Suomusjärven kylät
EHC Freiburg

EHC Freiburg on saksalainen jääkiekkojoukkue Freiburgin kaupungista. Joukkue on perustettu 1984 ja se pelaa maan toiseksi korkeimmalla sarjatasolla DEL 2ssa. Joukkue on muutamia satunnaisia kausia lukuun ottamatta pelannut alemmille sarjatasoilla. Maan pääsarjassa DEL-liigassa joukkue on pelannut perustamisen alussa muutaman kauden ajan sekä muutaman kerran 2000-luvulla. Vuonna 2011 nimellä Wölfe Freiburg pelannut joukkue teki konkurssin, jonka johdosta seura tiputettiin maan alimmalle tasolle. Uuden joukkueen nousu takaisin ylemmäs on tapahtunut nopeasti ja seura onnistui nousemaan kauden 2014-2015 päätteeksi karsinnoista DEL2-liigaan. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 40 Fabian Hegmann L 2025 Duisburg, Saksa 64 Patrik Červený L 2026 Náchod, Tšekki Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 7 Sameli Ventelä L 2025 Hämeenlinna, Suomi 24 Maximilian Leitner L 2025 Heilbronn, Saksa 27 Marvin Neher L 2025 Ravensburg, Saksa 28 Daniel Schwaiger L Laina Garmisch-Partenkirchen, Saksa 61 Niclas Hempel L 2026 Freiburg, Saksa 77 Petr Heider L 2025 Opava, Tšekki 79 Calvin Pokorny R 2025 Haßfurt, Saksa 86 Alexander De Los Rios L 2025 Breisach, Saksa 92 Leo Hafenrichter R 2025 Nürnberg, Saksa Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 3 Yannik Burghart L H 2025 Starnberg, Saksa 9 Nikolas Linsenmaier (A) L KH 2025 Freiburg, Saksa 14 Simon Danner (C) R H 2024 Freiburg, Saksa 17 Filip Reisnecker L VLH 2025 Praha, Tšekki 23 Paul Bechtold R H 2025 Freiburg, Saksa 26 Sebastian Streu L KH 2025 Neuwied, Saksa 40 Valentino Klos L H 2024 Kaiserslautern, Saksa 52 Dennis Miller R H Try-out Tübingen, Saksa 66 Fabian Ilestedt L OLH 2025 Karlskrona, Ruotsi 71 Shawn O'Donnell (A) R OLH / KH 2025 Cole Harbour, Nova Scotia, Kanada 81 Christian Billich (A) L VLH 2025 Freiburg, Saksa 84 Eero Elo R LH 2025 Rauma, Suomi 90 Brady Gilmour L KH 2025 Cobourg, Ontario, Kanada 91 Tomáš Schwamberger L H 2025 Prachatice, Tšekki Connor Korte L H 2025 Oberndorf, Itävalta Georgi Saakian R H 2025 Moskova, Venäjä Hannu Tripcke R H Laina Mettmann, Saksa ===Joukkueenjohto=== * Päävalmentaja: Timo Saarikoski * Apuvalmentaja: Sami Lehtinen * Maalivahtivalmentaja: Lukáš Smolka * Toimitusjohtaja: Peter Šalmík * Joukkueenjohtaja: Mike Mengis Lähde: EliteProspectshttps://www.eliteprospects.com/team/9328/ehc-freiburg Viitattu 27.10.2021. == Lähteet == ==Aiheesta muualla== *Viralliset kotisivut Luokka:Saksalaiset jääkiekkoseurat Luokka:Vuonna 1984 perustetut urheiluseurat
Louis Roederer

Louis Roederer on ranskalainen samppanjan tuottaja Reimsissa Champagnessa. Yritys perustettiin 1700-luvulla. Louis Roederer nousi sen johtoon 1833 ja antoi sille oman nimensä. Yritys on edelleen perheyritys. Sen tunnetuin merkki on luksussamppanja Cristal. Talo omistaa 180 hehtaaria viinitarhoja, joista se saa 75 prosenttia käyttämistään rypäleistä. Ranskalaisen viinilehden La Revue du vin de France mukaan Louis Roederer oli vuonna 2013 maailman paras samppanjamerkki. == Lähteet == ==Aiheesta muualla== * Kotisivu Luokka:Ranskalaiset teollisuusyritykset Luokka:Perheyritykset Luokka:Samppanja Luokka:Ranskalaiset elintarvikeyhtiöt
Suomusjärvi (järvi)

Suomusjärvi on keskikokoinen järvi Suomusjärvellä Salossa Varsinais-Suomessa. Se kuuluu Kiskonjoki-Perniönjoki-päävesistöön. Suomusjärvi kuuluu Varsinais- Suomen ELYn ympäristövastuualueeseen. == Lähteet == *Suomusjärvi - Järviwiki *Lahna- ja Suomusjärven järvien hoitoyhdistys Luokka:Suomusjärven järvet Luokka:Kurkelanjoen alue
Eino Roine

Eino Olavi Roine (8. joulukuuta 1905 Turku – 31. tammikuuta 1987 Turku) oli suomalainen putkiasentaja ja Suomen kansan demokraattisen liiton kansanedustaja. Roineen vanhemmat olivat suutari Johan Erik Roine ja Emilia Eufrosyne Vuorinen, Eero Roine oli hänen isoveljensäJohan Erik Roine. Hän kävi kansakoulun ja suoritti myöhemmin Sirola-opiston kurssin. Roine työskenteli putkiasentajana Turussa 1925–1945 ja hän oli kommunistisen nuorisoliiton Turun piirin sihteerinä vuoteen 1930 saakka. Roine oli vankilassa poliittisista syistä 1930–1933 ja jatkosodan aikana 1941–1944. Roine oli Suomen kansan demokraattisen liiton kansanedustajana 1945–1951, 1954–1962 ja 1962–1966 edustaen Turun läänin eteläistä vaalipiiriä. Hän tuli viimeiselle edustajakaudelleen kesäkuussa 1962 kuolleen SKDL:n Inkeri Virtasen tilalle. Roine toimi presidentin valitsijamiehenä vuosien 1950, 1956 ja 1962 presidentinvaaleissa. Roine oli Turun kaupunginvaltuuston ja kaupunginhallituksen jäsenenä ja hän oli myös Suomen kommunistisen puolueen Turun piirijärjestön ja Turun nuorisopiirin puheenjohtajana sekä hoiti puolueen Turun piirisihteerin tehtäviä. Roine oli naimisissa vuodesta 1929 Anna Maria Henrikssonin kanssa. ==Lähteet== Luokka:Kansanedustajat Luokka:Turun kaupunginvaltuutetut Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Varsinais-Suomen vaalipiiri Luokka:Vuonna 1905 syntyneet Luokka:Vuonna 1987 kuolleet
Aarne Pulkkinen

Aarne Ilmari Pulkkinen (1. tammikuuta 1915 Pielavesi – 30. joulukuuta 1977 Pielavesi) oli suomalainen pienviljelijä ja Suomen kansan demokraattisen liiton kansanedustaja. Pulkkisen äiti oli konekutoja Iida Aliina Pulkkinen. Hän kävi kansakoulun ja suoritti myöhemmin Sirola-opiston kurssin. Pulkkinen työskenteli metsätyömiehenä Pielavedellä 1929–1944, oli pienviljelijänä 1944–1947 ja toimi Pienviljelijäin liiton apulaisneuvojana 1945–1952. Pulkkinen oli sitten vuodesta 1952 alkaen Suomen kansan demokraattisen liiton Kuopion piirijärjestön toimitsijana, valistussihteerinä ja vt. piirisihteerinä. Pulkkinen oli Suomen kansan demokraattisen liiton kansanedustajana 1958–1970 ja 1972–1977 edustaen Kuopion läänin läntistä vaalipiiriä 1958–1962 ja Kuopion läänin vaalipiiriä 1962–1970 ja 1972–1977. Hän kuoli joulukuun lopulla 1977 kesken edustajakautensa ja hänen tilalleen eduskuntaan tuli SKDL:n Veikko J. Rytkönen. Pulkkinen oli Pielaveden kunnanvaltuuston varapuheenjohtajana ja hän oli myös muun muassa Suomen kommunistisen puolueen Kuopion piirijärjestön puheenjohtajana ja Pienviljelijäin liiton johtokunnan varapuheenjohtajana. Pulkkinen oli naimisissa vuodesta 1940 Kerttu Laukkasen kanssa. ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Pielaveden kunnanvaltuutetut Luokka:Pohjois-Savon vaalipiiri Luokka:Vuonna 1915 syntyneet Luokka:Vuonna 1977 kuolleet
Väinö Virtanen

Väinö Rafael (Väinö R.) Virtanen (31. elokuuta 1910 Pirkkala – 8. kesäkuuta 1981 Nokia) oli suomalainen sosiaalisihteeri ja Suomen kansan demokraattisen liiton kansanedustaja. Virtasen vanhemmat olivat työmies Juho Vihtori Virtanen ja Aina Matilda Stenman. Hän kävi kansakoulun ja opiskeli Sirola-opistossa ja 1954 Työväen akatemiassa. Virtanen oli rakennustyöläisenä 1929–1939 ja Kansaneläkelaitoksen Nokian piiriasiamiehenä 1938–1941. Hän oli Suomen kommunistisen puolueen Tampereen aluejärjestön sihteerinä 1945–1947, Suomen paperiteollisuuden työntekijäin liiton valistussihteerinä 1947–1949 ja Nokian kauppalan sosiaalisihteerinä 1949–1973. Virtanen oli Suomen kansan demokraattisen liiton kansanedustajana 1958–1970 edustaen Hämeen läänin pohjoista vaalipiiriä. Hän oli presidentin valitsijamiehenä vuosien 1950, 1956 ja 1962 presidentinvaaleissa. Virtanen oli Nokian kunnanvaltuuston, kauppalanvaltuuston ja kaupunginvaltuuston puheenjohtajana ja hän oli myös Suomen kommunistisen puolueen Tampereen piirijärjestön puheenjohtajana. Virtanen oli naimisissa vuodesta 1933 Helmi Kaarina Mäkelän kanssa. ==Lähteet== Luokka:Kansanedustajat Luokka:Nokian kaupunginvaltuutetut Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Pirkanmaan vaalipiiri Luokka:Vuonna 1910 syntyneet Luokka:Vuonna 1981 kuolleet
Henry Söderholm

Henry Söderholm (17. huhtikuuta 1938 Turku – 15. heinäkuuta 2015 HelsinkiKuolleita, Helsingin Sanomat 9.8.2015 s. C 24) oli suomalainen diplomaatti. Hän oli suurlähettiläs Bagdadissa Irakissa 1987–1990, Bernissä Sveitsissä 1992–1996 ja Luxemburgissa 1998–2001. == Lähteet == ==Aiheesta muualla== * Henry Söderholmin muistokirjoitus Helsingin Sanomissa Luokka:Suomen suurlähettiläät Luokka:Vuonna 1938 syntyneet Luokka:Vuonna 2015 kuolleet
Oinasjoki

Oinasjoki on kylä Vihdin kunnassa, Kirkonkylän ja Nummelan välissä. Kylässä on oma kyläkoulu. Oinasjoelta on matkaa Helsinkiin 52 km. Valtatie 2 kulkee Oinasjoen läpi. ==Aiheesta muualla== * Oinajoen kylän verkkosivut * Vihdin kunnan kotisivut Luokka:Vihdin kylät Luokka:Vihdin taajamat
Flying Tiger Linen lento 739

Flying Tiger Linen lennolla 739 Lockheed Constellation -mallinen matkustajakone katosi läntisellä Tyynellämerellä 16. maaliskuuta 1962. Kone kuljetti 93 Yhdysvaltain ja kolme Etelä-Vietnamin sotilasta Travisin lentotukikohdasta Kaliforniasta Saigoniin. Polttoainetankkauksen jälkeen kone jatkoi matkaa Guamilta kohti Clarkin lentotukikohtaa Filippiineillä. Viimeinen radiokontakti oli kello 14.22, jolloin se ilmoitti sijainnikseen 13 40'N ja 140 00'E. == Etsinnät == Etsintäoperaatio aloitettiin kello 19.43. Liberialaisen tankkeri T L Linzenin miehistö huomasi kirkkaan välähdyksen taivaalla lähellä kadonneen koneen reittiä noin 90 minuuttia sen jälkeen kun koneeseen oli viimeksi oltu yhteydessä. == Lähteet == Luokka:Lento- onnettomuudet kansainvälisessä ilmatilassa Luokka:Kadonneet lentokoneet Luokka:Vuoden 1962 lento-onnettomuudet
Märkäjärvi (täsmennyssivu)

Märkäjärvi viittaa seuraaviin: * Märkäjärvi, järvi Suodenniemellä * Sallan kirkonkyläksi 1940 tulleen kylän entinen nimi Luokka:Järvien täsmennyssivut
Kerichon piirikunta

Kerichon piirikunta on yksi Kenian aluehallinnon 47 piirikunnasta. Piirikunnan keskus on Kerichon kaupunki (42 029 as. vuonna 2009). Piirikunnan pinta-ala on 2 479 neliökilometriä ja väkiluku 752 396 (2009). Kerichon piirikunta on Kenian keskeisimpiä teentuotantoalueita. Tee on Kenian merkittävin vientituote (1,3 mrd. USD vuonna 2013). Seudun suuria teeplantaaseja ylläpitää esimerkiksi Finlays. Se toteaa tuottavansa piirikunnassa noin 23 miljoonaa kilogrammaa teetä vuosittain. Piirikunta jakautuu kuuteen vaalipiiriin, joissa on yhteensä 30 paikallistason aluetta (ward).Sub Counties ==Kuvia== Kenya-Tealand-Near- Kericho-2012.JPG|Teeviljelmää Kerichon piirikunnassa. Tea farming in Kericho 24.JPG|Teepensaita. ==Lähteet== ==Aiheesta muualla== *Kericho County. County well know for high tea production (kericho.kenyacounty.co.ke) Luokka:Kenian piirikunnat
Halt and Catch Fire

Halt and Catch Fire on yhdysvaltalainen draamasarja, jonka ovat luoneet Christopher Cantwell ja Christopher C. Rogers. Sarjan ensimmäinen kausi sijoittuu vuoteen 1983 ja kertoo kotitietokoneiden synnystä. == Juoni == Ensimmäisellä kaudella Joe MacMillan (Lee Pace) pestautuu Cardiff Electric -yritykseen. MacMillan lyöttäytyy it-insinööri Gordon Clarkin (Scoot McNairy) kanssa yhteen ja alkaa rakentamaan tietokonetta, joka haastaisi IBM-yhtiön PC- koneen. He saavat selville IBM:n koneiden BIOS-koodin takaisinmallinnuksen avulla. Saatuaan selville asian, IBM uhkaa Cardiff Electriciä oikeustoimilla jos he rakentavat identtisen koneen käyttäen MacMillanin ja Clarkin selvittämää koodia. Niinpä he palkkaavat ohjelmoija Cameron Howen (Mackenzie Davis) avukseen koodaamaan IBM PC -kloonin BIOS:n. Toisella ja kolmannella kaudella keskitytään Cameronin ja Gordonin vaimon Donnan (Kerry Bishé) luotsaamaan startup-yritykseen. Cardiff Electric -yritys on myyty ja sen työntekijät ovat siirtyneet muualle. Osa uuteen yritykseen. Cameron perusti tämän Mutiny-nimisen verkkopelialan yrityksen, jonka palkkalistoille Donna siirtyy erottuaan TI:ltä. Yritys kamppailee mm. rahoituksien, verkko-ongelmien kuin työvoiman riittävyyden kanssa. == Jaksot == === 1. tuotantokausi (2014) === Nro Englanninkielinen nimi Suomenkielinen nimi 1-1 "I/O" "Unelmatiimi" 1-2 "FUD" "Pelkoa, epävarmuutta, epäilyksiä" 1-3 "High Plains Hardware" "Visioita ja pääomaa" 1-4 "Close to the Metal" "Metallin maku" 1-5 "Adventure" "Isähahmo" 1-6 "Landfall" "Hurrikaani" 1-7 "Giant" "Giant" 1-8 "The 214s" "Käännekohta" 1-9 "Up Helly Aa" "Las Vegas" 1-10 "1984" "1984" === 2. tuotantokausi (2015) === Nro Englanninkielinen nimi Suomenkielinen nimi 2-1 "SETI" "Lähtöruudussa" 2-2 "New Coke" "Pelisilmää" 2-3 "The Way In" "Jotain uutta, jotain vanhaa" 2-4 "Play with Friends" "Tartu hetkeen" 2-5 "Extract and Defend" "Huonoja uutisia" 2-6 "10Broad36" "Veljekset" 2-7 "Working for the Clampdown" "Periaatteen nainen" 2-8 "Limbo" "Limbo" 2-9 "Kali" "Alku vai loppu?" 2-10 "Heaven Is a Place" "Tabula rasa" === 3. tuotantokausi (2016) === Nro Englanninkielinen nimi Suomenkielinen nimi 3-1 "Valley of the Heart's Delight" "Oraakkelit" 3-2 "One Way or Another" "Riskirahaa" 3-3 "Flipping the Switch" "Liian lähellä" 3-4 "Rules of Honorable Play" "Musketöörit" 3-5 "Yerba Buena" "Yerba Buena" 3-6 "And She Was" "Ostotarjous" 3-7 "The Threshold" "Kynnys" 3-8 "You Are Not Safe" "Et ole turvassa" 3-9 "NIM" "Aikahyppy" 3-10 "NeXT" "World Wide Web" === 4. tuotantokausi (2017) === Nro Englanninkielinen nimi Suomenkielinen nimi 4-1 "So It Goes" "Homma jatkuu" 4-2 "Signal to Noise" "Signal to Noise" 4-3 "Miscellaneous" "Erilainen" 4-4 "Tonya and Nancy" "Tonya ja Nancy" 4-5 "Nowhere Man" "Murtumispiste" 4-6 "A Connection is Made" "Yhteys on luotu" 4-7 "Who Needs a Guy" "Kukapa korjaajaa tarvitsisi!" 4-8 "Goodwill" "Hyvää tahtoa" 4-9 "Search" "Hakukone" 4-10 "Ten of Swords" "Eri teitä" == Aiheesta muualla == * Virallinen sivusto * Luokka:2010-luvun yhdysvaltalaiset draamasarjat Luokka:AMC:n televisio-ohjelmat
Museu Picasso

Museu Picasso eli Picasso-museo (esp: Museo Picasso) on Espanjassa Barcelonassa sijaitseva Pablo Picasson taiteen museo. Teoksia on 4 251\. Museo on avattu 1963.Museu Picasso Museo sijaitsee La Riberassa Barcelonan pankkialueella viidessä keskiaikaisessa palatsissa. ==Lähteet== ==Aiheesta muualla== Luokka:Espanjan taidemuseot Luokka:Barcelonan museot Luokka:Pablo Picasso
Picasso-museo

Picasso-museo voi tarkoittaa useita eri maissa olevia museoita: ;Espanjassa * Museu Picasso, Barcelona * Museo Picasso de Buitrago, Buitrago del Lozoya * Fundación Picasso, Málaga * Museo Picasso Málaga, Málaga ;Ranskassa * Musée Picasso, Antibes * Musée Picasso, Pariisi * Musée Picasso, Vallauris ;Saksassa * Kunstmuseum Pablo Picasso Münster, Münster Luokka:Pablo Picasso
La Coiffeuse

La Coiffeuse on Pablo Picasson maalaus vuodelta 1911.Stolen 'La Coiffeuse' Picasso to be returned to France. France 24 13.8.2015. Chrisafis, Angelique: Happy Christmas! Stolen Picasso posted to New York by FedEx. The Guardian 27.2.2015. Sen koko on 33 × 46 cm. Maalaus on lahjoitettu Ranskan valtiolle. Se on ollut viimeksi esillä Saksassa Berliinissä 1998. Sen jälkeen se varastoitiin Pariisiin Pompidou-keskukseen. Vuonna 2001 se ilmoitettiin kadonneeksi. Joulukuussa 2014 se lähetettiin Fed Exin kautta joululahjana Belgiasta Yhdysvaltoihin. Sen avasi U.S. Immigration and Customs Enforcement Newarkissa.Clifford, Stephanie: Stolen Picasso Work Is Seized in Newark. The New York Times 26.2.2015. Elokuussa 2015 se palautui Ranskan valtiolle. Vuonna 2015 sen arvoksi on arvioitu 14 miljoonaa euroa. Vaatimattomampi arvio keväällä 2015 oli 2,2 miljoonaa euroa.New York Times 27.2.2015 ==Lähteet== Luokka:Pablo Picasson maalaukset
Sonny Anderson

Anderson da Silva Nilmar, tunnetaan nimellä Sonny Anderson (s. 19. syyskuuta 1970 Goiatuba), on brasilialainen peliuransa lopettanut jalkapalloilija. Pelipaikaltaan hän oli hyökkääjä. Sonny Anderson edusti ammattilaisurallaan brasilialaisia Vasco da Gamaa ja Guarania, sveitsiläistä Servetteä, ranskalaisia Marseillea, Monacoa ja Lyonia, espanjalaisia Barcelonaa ja Villarrealia sekä qatarilaisia Al-Rayyania ja Al-Gharafaa. Hän voitti kansallisen mestaruuden seitsemän kertaa – Vasco da Gamassa kaudella 1989, Servettessä kaudella 1993–1994, Monacossa kaudella 1996–1997, Barcelonassa kausina 1997–1998 ja 1998–1999 sekä Lyonissa kausina 2001–2002 ja 2002–2003. Brasilian maajoukkueessa Sonny Anderson pelasi vuosina 1997–2001 kuusi ottelua, joissa hän teki yhden maalin. Hän oli mukana Maanosaliittojen cupissa 2001, jossa pelasi kaksi ottelua.Sonny Anderson Soccerway-sivustolla == Saavutukset == Sonny Anderson L'Equipen sivuilla Vasco da Gama * Campeonato Brasileiro Série A: 1989 Servette * Sveitsin Superliiga: 1993–1994 Monaco * Ligue 1: 1996–1997 Barcelona * Primera División (2): 1997–1998, 1998–1999 * Copa del Rey: 1997–1998 * UEFA Super Cup: 1997Sonny Anderson BDFutbol-sivustolla Lyon * Ligue 1 (2): 2001–2002, 2002–2003 * Ranskan liigacup: 2000–2001 * Trophée des Champions: 2002 == Lähteet == Luokka:Brasilialaiset jalkapalloilijat Luokka:Vuonna 1970 syntyneet Luokka:Elävät henkilöt
Bianca (nimi)

Bianca on alkujaan italialainen, nykyisin muissakin maissa esiintyvä naisen etunimi. Nimi on latinalaisen Blanca-nimen italialainen vastine ja johtuu latinan puhdasta ja kirkasta tarkoittavasta sanasta blanca. Viime vuosi­kymmeninä nimi on tullut käyttöön Suomessakin. Vuoden 2019 loppuun mennessä se on Digi- ja väestötietoviraston tietojen mukaan annettun noin 550 henkilölle, joista valta­osa on vuoden 1980 jälkeen syntyneitä. Nimi lisättiin suomen­ruotsalaiseen kalenteriin vuonna 2015, mistä lähtien Biancan nimipäivä on 14. elokuuta. == Tunnettuja Biancoja == * Bianca Ambrosetti (1914–1929), italialainen voimistelija * Bianca Andreescu (s. 2000), kanadalainen tennispelaaja * Bianca Beauchamp (s. 1977), kanadalainen glamour-malli * Bianca Belair (s. 1989), yhdysvaltalainen showpainija * Bianca Botto (s. 1991), perulainen tennispelaaja * Bianca Bustamante (s. 2005), filippiiniläinen autourheilija * Bianca Del Rio, oik. Roy Haylock (s. 1975), yhdysvaltalainen näyttelijä, koomikko, puvustaja ja drag queen * Bianca Ghelber, o.s. Perie (s. 1990), romanialainen moukarinheittäjä * Bianca Jagger (s. 1945), nicaragualainen näyttelijä ja kansalaisoikeusaktivisti * Bianca Knight (s. 1989), yhdysvaltalainen pikajuoksija * Bianca Lawson (s. 1979), yhdysvaltalainen näyttelijä * Bianca Morales (s. 1966), suomalainen jazz- ja poplaulaja * Bianca Ryan (s. 1994), yhdysvaltalainen laulaja * Bianca Schmidt (s. 1990), saksalainen jalkapalloilija * Bianca St-Georges (s. 1997), kanadalainen jalkapalloilija * Bianca Van Varenberg (s. 1990), yhdysvaltalainen näyttelijä * Bianca Wahlgren Ingrosso (s. 1994), ruotsalainen bloginpitäjä * Bianca Walkden (s. 1991), englantilainen taekwondoin ja maailmanmestari == Kuvitteellisia Biancoja == * Bianca Castafiore, Milanon satakieli, oopperalaulaja Tintti-sarjakuvissa == Lähteet == == Aiheesta muualla == Luokka:Etunimet
Julian Weigl

Julian Weigl (s. 8. syyskuuta 1995 Bad Aibling) on saksalainen jalkapalloilija, joka edustaa pelaavaa Bundesliigassa pelaavaa Borussia Mönchengladbachia. Oikeajalkainen Weigl on pelipaikaltaan puolustava keskikenttäpelaaja. Hän on pelannut myös Saksan jalkapallomaajoukkueessa. == Ura == === Seurajoukkueura === Weigl edusti 1860 Münchenin juniorijoukkueita vuodesta 2010 alkaen. Kaudella 2013–2014 hän pelasi seuran kakkosjoukkueen paidassa 23 ottelua. Samalla kaudella hän debytoi myös seuran edustusjoukkueen paidassa 2. Bundesliigassa pelaten 14 ottelua.http://www.transfermarkt.co.uk/julian- weigl/leistungsdatenverein/spieler/196792 Seuraavalla kaudella, eli kaudella 2014–2015, Weigl pelasi 2. Bundesliigassa jo 24 ottelua. Heinäkuussa 2015 hän siirtyi Bundesliigan Borussia Dortmundiin. Weigl teki pääsarjadebyyttinsä seuraavassa kuussa Borussia Mönchengladbachia vastaan. Kaudella 2015–2016 hän debytoi myös Eurooppa-liigassa. Avauskaudellaan seurassa Weigl pelasi 30 bundesliigaottelussa. Seuraavina kausina hänelle kertyi liigaotteluita 30, 25 ja 18 sekä kauden 2019–2020 alkupuoliskolla 13. Kaikkiaan hän teki Bundesliigassa Dortmundille kolme maalia. Mestarien liigassa Weigl pelasi neljän kauden aikana 22 ottelua ja teki maalin lokakuussa 2016 portugalilaisseura Sportingia vastaan. Weigl pelasi tammikuusta 2020 elokuuhun 2022 saakka portugalilaisseura Benficassa. Sitten hän siirtyi lainalle Borussia Mönchengladbachiin, joka osti hänet omakseen kesällä 2023. === Maajoukkueura === Weigl edusti vuosina 2013–2014 Saksan alle 19-vuotiaiden maajoukkuetta. Vuodet 2014–2015 hän kuului alle 20-vuotiaiden maajoukkueeseen, jonka paidassa hän pelasi kolmessa ottelussa kesän 2015 MM- kilpailuissa.http://www.fifa.com/fifa-tournaments/players- coaches/people=386447/index.html Vuonna 2015 hän teki debyyttinsä Saksan alle 21-vuotiaiden jalkapallomaajoukkueessa. Saksan jalkapallomaajoukkueessa Weigl debytoi toukokuussa 2016 ystävyysottelussa Slovakiaa vastaan. Hänet nimettiin Saksan joukkueeseen saman kesän EM-kilpailuihinhttp://www.ibtimes.co.uk/marco- reus-out-final-germany-squad-euro-2016-bastian-schweinsteiger-wins-fitness- battle-1562938 mutta hän ei pelannut EM-turnauksessa yhtään minuuttia. Syksyllä 2016 hän pelasi kahdessa ystävyysottelussa ja yhdessä MM- karsintaottelussa. Maaliskuussa 2017 hän pelasi ystävyysottelussa Englantia vastaan. Hän palasi maajoukkueeseen maaliskuussa 2022, jolloin hän pelasi ystävyysottelussa Israelia vastaan kuudennen maaottelunsa. == Lähteet == Luokka:Saksalaiset jalkapalloilijat Luokka:Vuonna 1995 syntyneet Luokka:Elävät henkilöt
Typpioksidisyntaasi

Typpioksidisyntaasi eli NOS on entsyymi, joka katalysoi typpioksidin muodostumista arginiinista. Typpioksidin lisäksi reaktiossa muodostuu sitrulliinia. Typpioksidi on tärkeä aine soluissa signaalienvälitysprosesseissa, minkä vuoksi myös typpioksidisyntaasilla on suuri merkitys tässä tehtävässä. Lisäksi entsyymillä on osuus tulehdusreaktioissa. Typpioksidisyntaasin EC-numero on EC 1.14.13.39 ja entsyymiä esiintyy sekä eukaryootti- että bakteerisoluissa.Clark A. Briggs, Mark W. Holladay, James F. Kerwin Jr., James P. Sullivan & Michael Williams: Neuroregulators, Kirk-Othmer Encyclopedia of Chemical Technology, John Wiley & Sons, New York, 2009. Viitattu 14.8.2015 ==Rakenne ja toiminta== Typpioksidisyntaasi on suurikokoinen proteiini ja molekyylimassaltaan noin 130-150 kDa. Ihmisellä esiintyy kolme typpioksidisyntaasin isoentsyymiä, jotka ovat neuronaalinen typpioksidisyntaasi (nNOS), joka esiintyy aivoissa ja hermosoluissa, endoteelisoluissa esiintyvä endoteelinen typpioksidisyntaasi (eNOS) ja ihmisen elimistön puolustusreaktioissa bakteereita vastaan, haavan parantumisessa ja tulehduksissa esiintyvä indusoituva typpioksidisyntaasi (iNOS). Indusoituvaa typpioksidisyntaasia esiintyy useissa soluissa kuten hepatosyyteissä, makrofageissa, monosyyteissä ja neutrofiileissä. Näistä nNOS ja iNOS ovat rakenteeltaan dimeerejä, jotka koostuvat reduktaasi- ja oksidaasialayksiköistä, joita yhdistää kalmoduliiniin sitoutuva yksikkö, Kun kalmoduliini sioutuu proteiiniin, muuttuu entsyymin rakenne siten, että hapetus-pelkistysreaktiohin osallistuvat alayksiköt tulevat lähemmäksi toisiaan. Endoteelinen typpioksidisyntetaasi on sitoutunut solukalvoon myristoylaation seurauksena. Typpioksidisyntaasin kaikki isoentsyymimuodot ovat sikäli poikkeuksellisia entsyymejä, että ne tarvitsevat peräti viisi koentsyymiä, kalmoduliinin, NADPH-molekyylin, FAD-molekyylin, FMN-molekyylin, hemiryhmän ja tetrahydrobiopteriinin. Kalmoduliini osallistuu entsyymin toiminann säätelyyn ja NADPH, FAD, FMN ja hemiryhmä osallistuvat elektroninsiirtoreaktioihin. Lisäksi typpioksidisyntaasin nNOS- ja eNOS- isoentsyymit tarvitsevat toimiakseen kalsiumioneja, jotka sitoutuvat kalmoduliiniin. Typpioksidisyntaasin katalysoiman reaktion ensimmäisessä vaiheessa elektronit siirtyvät NADPH:lta arginiinille, josta muodostuu N-ω- hydroksiarginiinia. Tämä yhdiste hapettuu edelleen NADPH:n avulla hapen läsnä ollessa sitrulliiniksi ja samalla vapautuu typpioksidia. Reaktion sivutuotteena voi muodostua superoksideita. : Typpioksidisyntaasia inhiboivat arginiinia rakenteellisesti muistuttavat yhdisteet kuten agmatiini, kanavaniini ja metyyliarginiini. Lisäksi entsyymiä iniboivat kalmoduliinin antagonistit. Entsyymin inhibiittoreita on tutkittu aivojen iskemian ehkäisyssä ja metyyliarginiinia on tutkittu verenmyrkytysten hoitoon, mutta tutkimukset keskeytettiin kolmanteen faasiin. ==Lähteet== Luokka:Oksidoreduktaasit
Fongaus

Fongaus eli kalabongaus tarkoittaa kalastusharrastusta, jossa pyritään kalastamaan mahdollisimman monta eri kalalajia. Kalan näkeminen ei siis riitä (vrt. lintubongaus), vaan kalan on oltava kalastajan hallussa kuten kädessä. == Säännöt == Jokaisesta kalalajista saa yhden lajipisteen eli kalan painolla tai pituudella ei ole merkitystä. Suurin osa harrastajista laskee lajipisteeksi vain aktiivivälinein pyydytyt ja suusta koukutetut kalalajit. Suomessa esiintyy kuitenkin muutamia kalalajeja (mm. nahkiainen, siloneula, särmäneula ja tuulenkalat), joita on hyvin vaikeaa tai jopa mahdoton kalastaa koukuttamalla. Tällöin käytetään muita aktiivivälineitä, kuten haavia ja kättä. Virallisia sääntöjä fongauksessa käytettävistä pyyntimenetelmistä ei ole, joten jokainen voi määrittää omaan fongausharrastukseensa parhaiten soveltuvat kalastusvälineet. == Lajipisteet == Fongarille täysin uusi kalalaji kartuttaa aina yhden elämänpisteen eli “eliksen”. Elämänpisteluku esitetään usein muodossa: Suusta koukutetut lajit + muilla aktiivivälineillä saadut lajit = elämäpisteiden määrä (20+10=30). Fongarit laskevat myös vuosipisteitä eli vuoden aikana fongattuja kalalajeja. Tällöin pisteiden eli “fongojen” kerääminen alkaa uudelleen aina vuoden vaihduttua. Vuosipisteistä on mahdollista pitää kirjaa Suomen Kalastusmatkailun edistämisseura ry:n internet-sivuilla. == Kilpailut == Fongauksessa voi myös kilpailla kokoamalla joukkueen vuosittain pidettäviin kalamaraton-kilpailuihin. Kilpailuja pidetään tällä hetkellä Helsingissä, Kotkassa, Turussa ja Joensuussa. Joukkuekilpailun lisäksi voi osallistua yksilökilpailuna pidettäviin lajikalastuksen SM- kisoihin. Erilaiset kalatalouden järjestöt järjestävät myös vähemmän vakavamielisiä lajikalastuskilpailuja, kuten kalatalouden keskusliiton tai Päijät-Hämeen Kalatalouskeskuksen fongauskilpailut. == Kalojen tunnistaminen == Särkikalojen tunnistamisen helpottamiseksi on luotu tunnistustaulukko, jonka avulla kalan pystyy määrittämään lajilleen. Lajiristeymistä eli hybrideistä ei saa lajipistetettä. Tavallisimpia ovat särkikalaristeymät (särki/lahna/pasuri/salakka/sorva). Myös lohikalojen kuten muikun ja siian risteymät ovat järvissä tavallisia. Suomesta on lisäksi tavattu kahdesti ahvenen ja kuhan risteymä ja/tai takaisinristeymä. == Katso myös == * Suomen kalat * Luettelo Suomen kaloista == Lähteet == == Aiheesta muualla == * Markku Myllylä: Bongaa 50+ fisua – hajanaisia havaintoja lajikalastuksesta. Kalatalouden keskusliitto, 2012. * Sakke Yrjölä, Hannu Lehtonen, Kari Nyberg: Suomen kalat. Nemo, 2015. * Tarmo Muuri - Lajikalastus eli fongaus. * Fongaus - Lajikalastusaiheinen blogi Luokka:Harrastukset Luokka:Kalastus Luokka:Bongaus
Dionysadit

Dionysadit (, myös Dionysiádes, Διονυσιάδες tai Gianysádes, Γιανυσάδες) on pieni Kreikan saariryhmä, jonka saaret sijaitsevat Egeanmereen kuuluvassa Kreetanmeressä Kreetan saaren koilliskärjen pohjoispuolella. Saaret ovat asumattomia (vuonna 2011). Hallinnollisesti saariryhmän saaret kuuluvat Siteían kuntaan, Lasíthin alueyksikköön ja Kreetan alueeseen. == Saaret == Saari Väkiluku (2011) Pinta-ala (km²) 1 Dragonáda 0 2,892 2 Gianysáda 0 2,098 3 Paximáda 0 0,311 4 Prasonísi 0 == Lähteet == Luokka:Kreetanmeren saaret Luokka:Siteía
Dragonáda

Dragonáda () on Kreikan saari, joka kuuluu Kreetan saariin ja tarkemmin Dionysadeihin. Se sijaitsee Egeanmereen kuuluvassa Kreetanmeressä Kreetan koilliskärjen pohjoispuolella. Saaren pinta-ala on 2,892 neliökilometriä ja se on asumaton (vuonna 2011). Hallinnollisesti Dragonáda kuuluu Siteían kuntaan, Lasíthin alueyksikköön ja Kreetan alueeseen. Dragonáda on Dionysadien kolmesta pääsaaresta keskimmäinen ja pinta-alaltaan suurin. Sen pohjoispuolella sijaitsee Paximádan saari ja eteläpuolella Gianysáda. Dragonádalta on löydetty merkkejä asutuksesta antiikin ajalta, sekä muun muassa varhaiskristillisiä hautakiviä. == Lähteet == Luokka:Kreetanmeren saaret Luokka:Siteía
Gianysáda

Gianysáda (; transl. myös Gianisáda) on Kreikan saari, joka kuuluu Kreetan saariin ja tarkemmin Dionysadien saariryhmään. Se sijaitsee Egeanmereen kuuluvassa Kreetanmeressä Kreetan koilliskärjen pohjoispuolella. Saaren pinta- ala on 2,098 neliökilometriä ja se on asumaton (vuonna 2011). Hallinnollisesti Gianysáda kuuluu Siteían kuntaan, Lasíthin alueyksikköön ja Kreetan alueeseen. Gianysáda on Dionysadien kolmesta pääsaaresta eteläisin ja pinta-alaltaan toiseksi suurin. Sen pohjoispuolella sijaitsevat Dragonádan ja Paximádan saaret. == Lähteet == Luokka:Kreetanmeren saaret Luokka:Siteía
Paximáda (Lasíthi)

Paximáda () on Kreikan saari, joka kuuluu Kreetan saariin ja tarkemmin Dionysadien saariryhmään. Se sijaitsee Egeanmereen kuuluvassa Kreetanmeressä Kreetan koilliskärjen pohjoispuolella. Saaren pinta-ala on 0,311 neliökilometriä ja se on asumaton (vuonna 2011). Hallinnollisesti Paximáda kuuluu Siteían kuntaan, Lasíthin alueyksikköön ja Kreetan alueeseen. Paximáda on Dionysadien kolmesta pääsaaresta pohjoisin. Sen eteläpuolella sijaitsevat Dragonádan ja Gianysádan saaret. == Lähteet == Luokka:Kreetanmeren saaret Luokka:Siteía
Ágioi Pántes

Ágioi Pántes (; transl. myös Ágii Pántes, Ágii Pándes) eli Ágios Antónios (Άγιος Αντώνιος) on pieni Kreikan saari, joka kuuluu Kreetan saariin ja sijaitsee Mirampéllonlahdessa Ágios Nikólaoksen kaupungin edustalla. Saaren pinta-ala on 0,346 neliökilometriä ja se on asumaton (2021). Hallinnollisesti Ágioi Pántes kuuluu Ágios Nikólaoksen kuntaan, Lasíthin alueyksikköön ja Kreetan alueeseen. Saari on saanut nimensä siellä olevasta kaikille pyhille (Ágioi Pántes) omistetusta kirkosta. Saarella on paljon toisen maailmansodan saksalais- ja italialaismiehityksen aikaisia linnoituskaivanteita. Heti saaren pohjoispuolella sijaitsee pienempi Mikronísin saari. Saaret toimivat yhdessä luonnollisina aallonmurtajina Ágios Nikólaoksen kaupungille ja satamalle. == Lähteet == == Aiheesta muualla == Luokka:Ágios Nikólaos Luokka:Kreetanmeren saaret
Ágria Gramvoúsa

Ágria Gramvoúsa (, myös Ágria Gramvoússa, Άγρια Γραμβούσσα) on Kreikan saari, joka kuuluu Kreetan saariin. Se sijaitsee Egeanmereen kuuluvassa Kreetanmeressä Kreetan luoteiskärjen Gramvoúsan niemimaan pohjoispuolella. Saaren pinta-ala on 0,825 neliökilometriä ja se on asumaton (vuonna 2011). Hallinnollisesti Ágria Gramvoúsa kuuluu Kíssamoksen kuntaan, Chanián alueyksikköön ja Kreetan alueeseen. pienoiskuva|vasen|Ágria Gramvoúsan saari. Saaren eteläpuolella sijaitsee Ímeri Gramvoúsan saari. == Lähteet == == Aiheesta muualla == Luokka:Kíssamos Luokka:Kreetanmeren saaret
Elása

Elása (; myös Elássa, Ελάσσα) on pieni Kreikan saari, joka kuuluu Kreetan saariin. Se sijaitsee Egeanmereen kuuluvassa Kreetanmeressä Kreetan koilliskärjen Síderoksen niemen edustalla. Saaren pinta-ala on 1,746 neliökilometriä ja se on asumaton (vuonna 2011). Hallinnollisesti Elása kuuluu Siteían kuntaan, Lasíthin alueyksikköön ja Kreetan alueeseen. Luokka:Kreetanmeren saaret Luokka:Siteía
Ímeri Gramvoúsa

Ímeri Gramvoúsa (, myös Ímeri Gramvoússa, Ήμερη Γραμβούσσα, usein vain Gramvoús(s)a, Γραμβούσ(σ)α) on Kreikan saari, joka kuuluu Kreetan saariin. Se sijaitsee Egeanmereen kuuluvassa Kreetanmeressä Kreetan luoteiskärjen Gramvoúsan niemimaan pohjoispuolella. Saaren pinta-ala on 0,722 neliökilometriä ja se on asumaton (vuonna 2011). Hallinnollisesti Imeri Gramvoúsa kuuluu Kíssamoksen kuntaan, Chanián alueyksikköön ja Kreetan alueeseen. Saarella on satamapaikka, venetsialaisaikainen Gramvoúsan linnoitus (Kástro) sekä Pyhälle Georgiokselle (Ágios Geórgios) omistettu kirkko. Saaren pohjoispuolella sijaitsee Ágria Gramvoúsan saari. Saarelle tehdään turistiretkiä Kíssamoksen kaupungista eli Kastélli Kissamoústa. == Lähteet == == Aiheesta muualla == Luokka:Kíssamos Luokka:Kreetanmeren saaret
Kalydón

Kalydón (; myös Kalidón) eli Spinalónga (Σπιναλόγκα, Spinalógka) on Kreikan niemi- ja saarialue, joka sijaitsee Mirampéllonlahden pohjoisosassa Eloúntanlahdessa Kreetalla. Se koostuu kahdesta osasta, joiden kummankin virallinen nimi on Kalydón: nämä ovat pienempi Spinalóngan saari, sekä sen eteläpuolella sijaitseva suurempi Spinalóngan niemimaa, joka tunnetaan myös nimellä Kolokýtha (Κολοκύθα). Kumpikin on asumaton (vuonna 2011). Sekä saaresta että niemimaasta käytetään samaa nimeä Kalydón/Spinalónga siksi, että ne olivat alun perin mahdollisesti samaa Kolokýthan niemimaata. Kerrotaan, että Spinalóngan saari olisi kaivettu irti niemimaasta samalla, kun venetsialaiset muuttivat saaren linnoitukseksi vuonna 1526. Samalla sekä saari että niemi saivat uuden nimen Spinalónga. Vuonna 1957 italialaisperäinen nimi yritettiin kreikkalaistaa ottamalla sekä saaresta että niemimaasta käyttöön nimi Kalydón. Nimi ei kuitenkaan ole yleistynyt laajalti. Koska sama nimi viittaa kahteen vierekkäiseen kohteeseen, nimeäminen aiheuttaa usein sekaannusta. Nykyisin juuri kuuluisampi linnoitussaari tunnetaan nimellä Spinalónga, kun taas nimellä Kalydón viitataan useammin joko niemeen tai niemeen ja saareen yhdessä. Kalydónin niemimaan yhdistää varsinaiseen Kreetan saareen vain kapea kannas, jota pitkin kulkee tie Eloúntan kylään varsinaisen Kreetan puolelle. Kannaksen poikki kulkee kanava. Kalydónin alueeseen voidaan lukea myös niemimaan itäpuolella sijaitseva Kolokythián eli Kolokýthaksen saari. Hallinnollisesti Kalydón kuuluu Ágios Nikólaoksen kuntaan, Lasíthin alueyksikköön ja Kreetan alueeseen. == Lähteet == Luokka:Ágios Nikólaos Luokka:Kreikan niemet ja niemimaat
Koufonísi (Lasíthi)

Koufonísi (), antiikin Leuke (, ”Valkoinen”), on Kreikan saari, joka kuuluu Kreetan saariin. Se sijaitsee Libyanmeressä Kreetan itäpään eteläpuolella. Saaren pinta-ala on 4,26 neliökilometriä ja se on asumaton (vuonna 2011). Hallinnollisesti Koufonísi kuuluu Siteían kuntaan, Lasíthin alueyksikköön ja Kreetan alueeseen. Koufonísi on karu ja lähes puuton saari. Sen etäisyys Kreetan etelärannikosta on noin 3,2 meripeninkulmaa (noin 6 kilometriä). Saaren ympärillä on useita pienempiä saaria (mm. Makrouló, Strongyló, Tráchilos ja Mármaros). Antiikin aikana saarella sijaitsi Leuken kaupunki, joka oli merkittävä satamapaikka. Sen omistuksesta kiistelivät Itanos ja Hierapytna. Itanos sai sen haltuunsa vuonna 132. Saarella on paljon hellenistisen ja roomalaisen ajan raunioita, muun muassa teatterin ja temppelin rauniot. Sieltä on löydetty myös jäänteitä asutuksesta ja suurikokoisesta marmoripatsaasta. Saaren luolia on käytetty kappeleina bysanttilaisella ajalla. Saarella on suoritettu arkeologisia kaivauksia vuodesta 1976. Saarelle tehdään turistiretkiä Kreetan etelärannikon Makrý Gialóksesta. == Lähteet == == Aiheesta muualla == Luokka:Arkeologiset kohteet Kreikassa Luokka:Libyanmeren saaret Luokka:Siteía
Paximádia

Paximádia (), antiikin Letoai (, myös ; ) ja Dionysoi (), on kahden pienen Kreikan saaren ryhmä, joka kuuluu Kreetan saariin. Saaret ovat lännenpuoleinen Megálo Paximádi ja idänpuoleinen Mikró Paximádi. Saarten yhteispinta-ala on noin 1,317 neliökilometriä ja ne ovat asumattomia. Hallinnollisesti Paximádian saaret kuuluvat Ágios Vasíleioksen kuntaan, Réthymnon alueyksikköön ja Kreetan alueeseen. Paximádian saaret sijaitsevat Libyanmereen kuuluvan Messaránlahden suulla Kreetan etelärannikon edustalla noin 6,5 meripeninkulmaa (noin 12 kilometriä) Agía Galínin kylästä etelään. Ne luetaan kuuluvaksi Saktoúrian kyläyhdyskuntaan. Saarten yhteispituus on noin 3 kilometriä. Saaret erottaa toisistaan kapea salmi nimeltä Bo(u)gázi (Μπο(υ)γάζι). Saarilla on hiekkarantaa ja niille tehdään turistiretkiä Kreetan etelärannikon kylistä. Antiikin aikana saaret tunnettiin Leton mukaan nimellä Letoai ja Dionysoksen mukaan nimellä Dionysoi. Saarten nykyinen nimi tarkoittaa "Korppuja" (kuivia leipiä). Paikalliset viittaavat saariin joskus myös nimellä Elefantáki (Ελεφαντάκι, ”Pieni Elefantti”), koska Kreetalta katsottuna niiden voidaan katsoa muistuttavan makaavaa norsua. == Saaret == Saariparin saaret ovat: Nimi Sijainti Pinta-ala (km²) 1 Megálo Paximádi (Μεγάλο Παξιμάδι, ”Suuri Paximádi”) eli Paximádia éna (Παξιμάδια ένα, ”Paximádia yksi”) 0,712 2 Mikró Paximádi (Μικρό Παξιμάδι, ”Pieni Paximádi”) eli Paximádia dýo (Παξιμάδια δύο, ”Paximádia kaksi”) 0,605 == Lähteet == == Aiheesta muualla == Luokka:Ágios Vasíleios Luokka:Libyanmeren saaret
Pseíra

Pseíra (; myös Psíra) on Kreikan saari, joka kuuluu Kreetan saariin. Se sijaitsee Kreetanmereen kuuluvan Mirampéllonlahden itäosassa Kreetan pohjoisrannikon edustalla. Saaren pinta-ala on 1,518 neliökilometriä ja se on asumaton (vuonna 2011). Hallinnollisesti Pseíra kuuluu Siteían kuntaan, Lasíthin alueyksikköön ja Kreetan alueeseen. Pseíran etäisyys Mirampéllonlahden itärannikosta on noin 2,6 kilometriä. Saarella on minolaisaikaisen asutuksen arkeologinen alue. Idempänä sijaitsevasta Móchloksen saaresta on myös löydetty minolainen asutus. == Lähteet == == Aiheesta muualla == Luokka:Kreetanmeren saaret Luokka:Minolaiset kohteet Kreetalla Luokka:Siteía
Mercedes-Maybach S 600

thumb|250px|Auton yksityiskohtia Mercedes-Maybach S 600 on Mercedes-Benzin valmistama loistoauto. Malli on entistä loistokkaampi versio Mercedeksen lippulaivasta, S-sarjasta. ==Yleistä== Vuonna 2015 Mercedes palautti Maybachin mallistoonsa, tällä kertaa muodossa Mercedes-Maybach. S 600 on brändin ensimmäinen malli. Mercedes nimesi myös pidennetyn Pullman-mallin uusimman version Mercedes-Maybach-brändin mukaan. Maybachin saa neljä- ja viisipaikkaisena. Maybach S 600 Mercedes-Maybach S 600 Luokka:F-segmentin autot Luokka:2010-luvun autot